Ritstjórn Læknablaðsins hefur borist eftirfarandi bréf frá stjórn Félags íslenskra röntgenlækna , FÍR : Undanfarin ár hefur borið á því að birtar hafa verið greinar í Læknablaðinu með myndum af myndgreiningarrannsóknum án þess að geta heimilda með fullnægjandi hætti . Stjórn Félags íslenskra röntgenlækna vill hér með gera við þetta athugasemd . Það hlýtur að vera metnaðarmál hjá Læknablaðinu , sem og hjá öðrum í íslenska vísindasamfélaginu , að frágangur greina sé eins og best verður á kosið og fylgt sé þeim reglum sem settar hafa verið um greinaskrif . Oft hefur verið um lýsingu á sjúkratilfellum að ræða þar sem myndgreiningarrannsóknir eru stór þáttur . Stundum hafa meinlegar villur verið á þessum myndum eða í myndatexta sem ekki er ljóst hver ber ábyrgð á . Óskum við eftir að úr þessu verið bætt og slíkar birtingar endurtaki sig ekki . Undir bréfið rita formaður , ritari , gjaldkeri og meðstjórnandi FÍR . Læknablaðið harmar birtingu ofangreinds myndefnis og hyggst héðan í frá ganga harðar eftir því að öll tilskilin leyfi séu fyrir birtingu slíkra mynda sem á að tryggja réttan úrlestur þeirra og myndatexta .